# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. FEBRUÁR 14-EI NYILVÁNOS ÜLÉSÉRE

**TÁRGY:**

**Beszámoló vagyonnyilatkozat-tételi kötelezettség teljesítéséről**

**Előadó:**

**HAJAS BÉLA**

**JOGI ÉS ÜGYRENDI BIZOTTSÁG ELNÖKE**

**ELŐTERJESZTÉS**

**Készült:** Balatonmáriafürdő Község Önkormányzati Képviselő-testületének 2022. február 14-ei nyilvános testületi ülésére

**Tárgy:** Beszámoló vagyonnyilatkozat-tételi kötelezettség teljesítéséről

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az egyes vagyonnyilatkozat-tételi kötelezettségekről szóló 2007. évi CLII. törvény és az információs önrendelkezési jogról és az információszabadságról szóló 2011. évi CXII. törvény alapján vagyonnyilatkozat-tételi kötelezettsége van:

* a képviselőknek,
* a polgármesternek,
* a képviselők közül választott alpolgármesternek,
* a képviselő-testület bizottsága nem képviselő tagjának.
* a fentiekkel közös háztartásban élő házas- vagy élettársnak, valamint gyermeknek (a továbbiakban: hozzátartozó),

A képviselő a vagyonnyilatkozat-tételi kötelezettségének a megválasztásától, majd ezt követően minden év január 1-jétől számított harminc napon belül köteles eleget tenni *(Mötv. 39. §).*

A képviselő a vagyonnyilatkozatához köteles csatolni a vele közös háztartásban élő hozzátartozók vagyonnyilatkozatát is *[Mötv. 39. § (1) bek.].* Kiskorú gyermek nevében a vagyonnyilatkozatot törvényes képviselője teszi meg.

Amennyiben a képviselő vagyonnyilatkozat-tételi kötelezettségét elmulasztja – annak benyújtásáig – a képviselői jogait nem gyakorolhatja, tiszteletdíjban, természetbeni juttatásban és költségtérítésben nem részesülhet *[Mötv. 39. § (2) bek.].*

A vagyonnyilatkozat-tételi kötelezettség teljesítésének elmulasztása vagy megtagadása esetén a képviselő megbízatása nem szűnik meg a törvény erejénél fogva, azonban megalapozhatja a méltatlanság fennállását.

A vagyonnyilatkozatot a szervezeti és működési szabályzatban erre kijelölt bizottság- Balatonmáriafürdő esetében a Jogi és Ügyrendi Bizottság tartja nyilván és ellenőrzi.

A vagyonnyilatkozat-tételi kötelezettségüknek a polgármester, alpolgármester és a képviselők 2022. január 31. napjáig eleget tettek.

**Határozati javaslat:**

Balatonmáriafürdő  Község Önkormányzat Képviselő-testülete megállapítja, hogy a képviselő-testület tagjai **vagyonnyilatkozattételi kötelezettségüknek** 2022. január 31. napjáig eleget tettek. A nyilvántartási szám szerinti zárt borítékban elhelyezett iratokat a jegyző részére megőrzésre átadták.

Határidő: 2023. január 31.

Felelős: Mestyán Valéria

Balatonmáriafürdő, 2022. 02. 09.